Itsemyötätunto-työpaja Zoomissa
2026-05-09 10:00 - 12:00 (Europe/Helsinki) | Zoom
Lämpimästi tervetuloa Zoom-työpajaan la 9.5. ja 16.5. klo 10–12 pohtimaan ja harjoittelemaan itsemyötätuntoa.
Syömishäiriöt liittyvät suhteeseen omaan itseen. Syömishäiriöihin voi kuulua muun muassa itsekritiikkiä, kielteisiä ajatuksia omasta arvosta, häpeää ja itsensä huonosti kohtelemista.
Ajatus itsemyötätunnosta saattaa tuntua vieraalta tai jopa pelottavalta. Myötätuntoisempi suhtautuminen itseen kuitenkin tukee toipumista ja hyvinvointia.
Ystävällisyys itseä kohtaan sekä itsestään huolen pitäminen ovat taitoja, joita voi harjoitella ja vahvistaa.
Työpajassa pohdimme yhdessä, mitä itsemyötätunto merkitsee itselle ja miten sitä voisi lähestyä.
Käymme läpi konkreettisia keinoja, joiden avulla sitä voi vahvistaa. Työstämme yhdessä keinoja pitää itsestään mahdollisimman hyvää huolta, toipumisen tukena.
Työpajassa työskennellään sekä itsenäisesti että yhdessä keskustellen. Luottamuksellisuus, turva ja toistemme kunnioittaminen ovat työskentelyn lähtökohdat. Työpajaan osallistutaan kamera ja mikrofoni käytössä.
Työpajan vetäjänä toimii Monica Ålgars, joka on syömishäiriöihin erikoistunut psykologi ja psykoterapeutti.
Työpajaan mahtuu 10 osallistujaa ja ilmoittautua voit täältä. TYÖPAJA ON TÄYTEEN VARATTU, MUTTA VOIT ILMOITTAUTUA VARASIJALLE.
Työpajan osallistumismaksu on 5/10 € (jäsenet/ei-jäsenet). Huomaathan, että työpajaan ilmoittautujan tulee voida osallistua molemmille työpajakerroille.
Jos sinulla on kysyttävää työpajasta, laita viestiä: pihla.aaltonen(at)etelansyli.fi.

Älä laihduta -päivän kuvaukset
2026-05-06 14:00 - 18:00 | Ihana Tila, Vanha Talvitie 11 A, Helsinki
Älä laihduta -päivänä Etelän-SYLI ja Älä mahdu muottiin -taideprojekti järjestävät yhteisen kuvauksen!
Elämme kulttuurissa, jossa kehoon suhtaudutaan ankarasti ja kurinalaisesti. Aivan kuin kehoa tulisi hallita, jotta se kelpaisi. Siksi jokainen keho ansaitsee lempeää ja kunnioittavaa katsetta.
Kehoihanteet satuttavat, rikkovat kehosuhdetta ja aiheuttavat tyytymättömyyttä. Kun emme ole tyytyväisiä kehoomme, päädymme tekemään asioita, jotka rikkovat kehosuhdetta entisestään.
Älä mahdu muottiin -taideprojektin kameroiden etsimet ja ihmiset kameroiden takana on kyllästetty lempeydellä ja lämmöllä. Niiden edessä voit tuntea olosi turvalliseksi ja tulla nähdyksi ja hyväksytyksi juuri sellaisena kuin olet.
Näin osallistut
Tervetuloa kuvauksiin Helsingin Kalasatamaan Ihana Tilaan osoitteeseen Vanha Talvitie 11 A, 2 krs. ke 6.5.2026 klo 14–18!
Sinun ei tarvitse ilmoittautua etukäteen tai varata aikaa. Riittää, että tulet paikalle.
Kuvassa esiinnytään alushoususillaan mallinuken kanssa. Olkaimettomat rintaliivit voi myös jättää ylle. Kuvauspaikalla on rauhallinen pukeutumistila, josta pääset suoraan kameran eteen.
Hyväksymällä kuvasi annat projektille julkaisuoikeuden, jolloin sitä saa käyttää #älämahdumuottiin ry:n toiminnassa. On pääasia, että tulet kuvauksiin mukaan, saat myös vetäytyä koska tahansa kuvaus- ja somejulkaisuprosessin aikana.
Voit valita valkoisen ja mustan nais- ja miesfiguurin väliltä. Koska nukkeja on useampi, kuvassa voi olla useampi kuvattava yhtä aikaa.
Valokuvaajina toimivat Mirkku Merimaa ja Niina Stolt Älä Mahdu Muottiin ry:stä. Paikan päällä on myös Etelän-SYLIn työntekijä, jonka kanssa voit halutessasi jutella ruoka-, liikkumis- ja kehosuhteesta. Tarjolla on myös pientä välipalaa.
Kuvat julkaistaan projektin Facebook-sivuilla (lataamme kaikki kuvauksen kuvat samaan Älä laihduta -päivä 6.5.2026 -nimiseen kansioon viikon päästä kuvauksesta) sekä Instagramissa kevään kuluessa (@alamahdumuottiin).
Kuvan saa ladata omaan käyttöön, ja sitä voi jakaa omilla sometileillä. Kannustamme jakamaan postauksessa oman #älämahdumuottiin-tarinan.
Lisätietoja saa somesta ja täältä tai laittamalla meiliä info@alamahdumuottiin.fi
Me emme mahdu muottiin – sinunkaan ei tarvitse. Tervetuloa kuvattavaksi!

Älä laihduta -päivästä
Kansainvälistä Älä laihduta -päivää (No Diet Day) vietetään joka vuosi 6.5.
Päivä herättelee kyseenalaistamaan laihduttamiseen, kehoon ja painoon liittyviä uskomuksia ja pakkomielteitä.
Älä laihduta -päivä muistuttaa kaikenikäisten, -muotoisten ja -kokoisten kehojen arvokkuudesta. Keho ansaitsee rauhan, jossa on tilaa muutokselle ja elämälle. Muuten olemme vain kuoria, joiden taakse on vaikea nähdä.

Kahvihetki
2026-05-05 12:30 - 14:00, 2026-04-07 12:30 - 14:00 | Toimisto, Kaapelitehdas, B-rappu, 4.krs, Tallberginkatu 1, Helsinki, 00180, Suomi
Kahvihetkissä jutellaan, mitä kulloinkin mielessä päällimmäisenä on. Olet lämpimästi tervetullut mukaan jakamaan elämän iloja ja kipuja muiden kanssa. Voit tulla yksin tai ottaa ystäväsi tai läheisesi mukaan. Kahvihetkiin ovat kaikki tervetulleita!
Vertaistukiryhmistä poiketen voit tulla joko koko ajaksi tai piipahtamaan oman aikataulusi mukaan. Kahvihetkessä on tarjolla pientä välipalaa. Kahvihetki kokoontuu keväällä tiistaisin klo 12.30-14 seuraavina ajankohtina: 3.2., 3.3., 7.4., 5.5. & 2.6. Tiistaisten kahvihetkien tavoitteena on mahdollistaa osallistuminen myös niille, joille maanantaikahvihetki ei sovi.
Kahvihetkiä ohjaavat yhdistyksen työntekijät.
Kahvihetkissä on käytössä ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele osallistujien diagnooseja, vaan jokaisella on omassa tilanteessaan oikeus ja mahdollisuus tulla mukaan ja saada tukea.

Ahmimistyyppisesti oireilevien zoom-vertaistukiryhmä
2026-05-04 18:00 - 19:30, 2026-04-13 18:00 - 19:30 | Zoom
Aika: maanantaisin 12.1., 9.2., 9.3., 13.4. ja 4.5. klo 18–19:30.
Paikka: Osallistu ryhmään klikkaamalla tätä ZOOM-LINKKIÄ.
Tämä matalan kynnyksen zoom-ryhmä on suunnattu kaikille ahmimiskäyttäytymisestä (mm. bulimia, tunnesyöminen, BED, epätyypillinen syömishäiriö ja/tai muu hallitsematon syöminen) kärsiville henkilöille.
Keskustelua käydään toipumismyönteisessä hengessä huoneentaulun pohjalta. Ryhmää ohjaavat Etelän-SYLIn vapaaehtoiset, joilla on oma kokemus sairastamisesta ja toipumisesta.
Vertaistuellisen keskustelun mahdollistamiseksi pyydämme, että tulet mukaan ajoissa ja pidät kameran auki. Ryhmään osallistutaan rauhallisesta paikasta, ettei keskustelu kuulu tai näy ulkopuolisille. Ryhmään ei voi osallistua lenkiltä tai ulkoillessa.
Lämpimästi tervetuloa!

Toipumista ja takapakkeja -zoom-ryhmä
2026-04-29 17:30 - 19:00 | Zoom
Lämpimästi tervetuloa Toipumista ja takapakkeja -zoom-ryhmään!

Aika: Keskiviikko 29.4. klo 17:30–19.
Paikka: Osallistu ryhmään klikkaamalla tätä ZOOM-LINKKIÄ!
Alustajat:

29.4. alustajana psykologi Monica Ålgars ja aiheena: Omien arvojen kirkastaminen toipumisen tukemiseksi.

Tämä matalan kynnyksen avoin zoom-ryhmä on tarkoitettu kaikille, jotka kokevat syömishäiriön jääneen rinnalla kulkevaksi kumppaniksi ja toipumisen pitkittyneen. Ryhmässä keskustellaan turvallisessa ja toipumismyönteisessä hengessä huoneentaulun pohjalta siitä, miten päästä eteenpäin syömishäiriön pitkittyessä. Ohjaajina toimivat yhdistyksen vapaaehtoiset ja syömishäiriötyön ammattilainen.

Vertaistuellisen keskustelun mahdollistamiseksi pyydämme, että tulet mukaan ajoissa ja pidät kameran auki. Ryhmään osallistutaan rauhallisesta paikasta, ettei keskustelu kuulu tai näy ulkopuolisille. Ryhmään ei voi osallistua lenkiltä tai ulkoillessa.

Tervetuloa!

Webinaari: Lempeä luontoni
2026-04-29 17:30 - 19:00 | Zoom
Osallistu tästä!
Monilla nykyihmisillä yhteys ympäröivään luontoon ja omaan kehoon on katki. Luontosuhteen syventäminen voi tuoda elämään merkityksellisyyden kokemusta, iloa ja terveyttä.
Maksuttomassa webinaarissa tutustutaan luonnon hyvinvointivaikutuksiin sekä kokemuksellisuuden että tutkitun tiedon kautta.
Mukana on pieniä harjoituksia, joiden avulla tutkaillaan syömishäiriösensitiivisesti polkuja luonto- ja kehoyhteyden syventämiseen.
Luonto on elinehtomme ja luonto on meissä. Luonnolla on monenlaisia vaikutuksia ihmisen hyvinvointiin.
Luonnon tuella on mahdollista myös rakentaa lempeämpää suhdetta omaan lähiluontoon eli kehoon.

Valmistautuminen webinaariin
Webinaari on rakennettu siten, että osallistumista suositellaan luontoympäristössä.
Kannattaa siis pukeutua sään mukaisesti, pakata mukaan istuma-alusta ja juomaa, laittaa kuulokkeet korviin ja suunnata vaikkapa lähimetsään, puistoon tai omalle pihalle.
Osallistua voi myös sisätiloista, jolloin luonto voi kulkea mukana kuvien ja mielikuvien kautta.
Osallistujien mikrofonit ja kamerat ovat automaattisesti pois päältä.

Luennoitsija
Kuva: Valokuvaaja Jussi Vierimaa 2022
Webinaarin ohjaa Taija Wilenius, joka on syömisen säätelyn ja syömishäiriöiden teemoihin perehtynyt psykologi ja psykoterapeutti.
Hän työskentelee yksityisvastaanotollaan sekä psykologian kliinisenä opettajana Turun yliopistossa. Lisäksi Wilenius kouluttaa ja työnohjaa terveydenhuollon ammattilaisia.
Hän on kirjoittanut tietokirjan Paino mielessä. Oivalluksia syömisen psykologiasta. Hän käyttää työssään myös luontolähtöisiä menetelmiä ja on kiinnostunut planetaarisen terveyden teemoista.

Syömishäiriöitä sairastavien ja toipuvien ryhmä, JÄRVENPÄÄ
2026-04-28 17:30 - 19:00
Aika: Tiistaisin 10.2., 17.3. ja 28.4. klo 17:30-19.
Paikka: Järvenpään sosiaali- ja terveyskeskus JUST (Lääkärinkuja 1, 2.krs), kokoushuone Kuukkeli**.
Tähän avoimeen ja matalan kynnyksen vertaistukiryhmään ovat tervetulleita kaikki, joita oma syöminen, liikunta tai kehonkuva tavalla tai toisella mietityttävät.
Keskustelua käydään toipumismyönteisessä hengessä huoneentaulun pohjalta. Ryhmää ohjaavat Etelän-SYLIn vapaaehtoiset, joilla on oma kokemus sairastamisesta ja toipumisesta.
10.2. kokoontumisella mukana Etelän-SYLIn vapaaehtoistoiminnan koordinaattori Suvi Ala-Venna.
Ryhmädynamiikan turvaamiseksi ryhmä aloitetaan ajallaan, jonka jälkeen ryhmään ei voi enää osallistua. Ryhmän ollessa jo käynnissä, toivotamme sinut lämpimästi tervetulleeksi mukaan seuraavalla kerralla.
Ryhmä on suunnattu sairastaville ja toipuville.
**Saapumisohjeet: Kulje pääovista (ovien yläpuolella lukee isoin kirjaimin JUST) sisään ja käänny heti vasemmalle. Näet seinällä kyltin Neuvottelutilat, mitkä löytyvät toisesta kerroksesta, ja minne pääset rappusia pitkin tai hissillä. Kun tulet toiseen kerrokseen, oikealla puolella on lasiovi, missä lukee Neuvottelutilat. Kulje ovesta sisään ja kävele käytävän perälle. Oikealla puolella on neuvotteluhuone, minkä ovessa lukee Kuukkeli. Olet perillä <3
Lämpimästi tervetuloa!

Ahmimistyyppisesti oireilevien ryhmä SIIRRETTY ZOOMIIN
2026-04-27 18:00 - 19:30 | Toimisto, Kaapelitehdas, B-rappu, 4.krs, Tallberginkatu 1, Helsinki, 00180, Suomi
Aika: maanantaisin 26.1., 23.2., 23.3., 27.4. (zoomissa) ja 18.5. ( + alustaja mukana) klo 18-19:30
Paikka:Etelän-SYLI ry:n toimisto, Kaapelitehdas (Tallberginkatu 1, käynti B-rappu, 4 krs.)

27.4. ryhmä on siirretty zoomiin Kaapelitehtaalla olevan ilmastointiremontin vuoksi. Pääset mukaan ryhmään klikkaamalla TÄTÄ LINKKIÄ.

Alustaja (18.5): Anu Tevanlinna, Terveyspsykologian erikoispsykologi (PsM), coach (RCC) & mindfulness-ohjaaja (CFM).
Teema: Painnousun pelko ja uskallus syödä.
Intro: Illan aikana keskustellaan painonnousun pelosta ja uskalluksesta syödä. Ymmärrys ja pelon vaikutuksen tunnistaminen omassa syömiskäyttäytymisessä on tärkeää, mutta silti olo voi olla kovin ristiriitainen – uskallanko päästää irti sairaudesta painonnousun pelon vuoksi?

Tämä avoin ja matalan kynnyksen vertaistukiryhmä on suunnattu ahmimiskäyttäytymisestä (mm. bulimia, tunnesyöminen, BED, epätyypillinen syömishäiriö ja/tai muu hallitsematon syöminen) kärsiville henkilöille. Keskustelua käydään toipumismyönteisessä hengessä huoneentaulun pohjalta, yhdessä vapaaehtoisohjaajien ja muiden ryhmäläisten kanssa.

Ryhmädynamiikan turvaamiseksi ryhmä aloitetaan ajallaan. Osallistuthan ryhmään rauhallisesta paikasta kamera auki, etteivät ulkopuoliset pääse kuulemaan keskustelua.
Ryhmä on suunnattu sairastaville ja toipuville.

Lämpimästi tervetuloa!

Kahvihetki - HUOM! Siirretty Zoomiiin
2026-04-27 12:30 - 14:00 | Zoom
HUOM! Ma 27.4 kahvihetki pidetään Zoomissa Kaapelitehtaan lämmönjakelukatkon takia. Kylmässä toimitilassa on huono kahvitella, liity siis etäkahvihetkeen tästä. Seuraavalla viikolla tavataan taas Kaapelilla.
Kahvihetkissä jutellaan, mitä kulloinkin mielessä päällimmäisenä on. Olet lämpimästi tervetullut mukaan jakamaan elämän iloja ja kipuja muiden kanssa. Voit tulla yksin tai ottaa ystäväsi tai läheisesi mukaan. Kahvihetkiin ovat kaikki tervetulleita!
Vertaistukiryhmistä poiketen voit tulla joko koko ajaksi ma klo 12.30-14 tai piipahtamaan oman aikataulusi mukaan. Kahvihetkessä on tarjolla pientä välipalaa.

Kahvihetkiä ohjaavat yhdistyksen työntekijät.
Kahvihetkissä on käytössä turvallisemman ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele osallistujien diagnooseja, vaan jokaisella on omassa tilanteessaan oikeus ja mahdollisuus tulla mukaan ja saada tukea.

Syömishäiriöitä sairastavien ja toipuvien ryhmä
2026-04-26 17:00 - 18:30 | Toimisto, Kaapelitehdas, B-rappu, 4.krs, Tallberginkatu 1, Helsinki, 00180, Suomi
Lämpimästi tervetuloa syömishäiriöitä sairastavien ja toipuvien ryhmään!
Aika: Su 25.1, 22.2., 29.3., 26.4. ja 31.5. klo 17–18:30.
Paikka: Etelän-SYLI ry:n toimisto, Kaapelitehdas (Tallberginkatu 1, käynti B-rappu, 4 krs.)
Tähän avoimeen ja matalan kynnyksen vertaistukiryhmään ovat tervetulleita kaikki, joita oma syöminen, liikunta tai kehonkuva tavalla tai toisella mietityttävät.
Ryhmää ohjaavat Etelän-SYLIn vapaaehtoiset, joilla on oma kokemus syömishäiriöistä toipumisesta. Keskustelua käydään toipumismyönteisessä hengessä huoneentaulun pohjalta.
Ryhmädynamiikan turvaamiseksi ryhmä aloitetaan ajallaan, jonka jälkeen ryhmään ei voi enää osallistua. Ryhmän ollessa jo käynnissä, toivotamme sinut lämpimästi tervetulleeksi mukaan seuraavalla kerralla.
Ryhmä on suunnattu syömishäiriöitä sairastaville ja toipuville.
Tervetuloa!

Teemallinen Zoom-kahvihetki
2026-04-23 14:00 - 15:00 | Zoom
Tervetuloa teemallisille Zoom-kahveille keväällä 2026!
Vuonna 2025 alkaneet teemalliset zoom-kahvittelut jatkuvat kuukausittain to klo 14-15 keväällä 2026. Kevään teemat ovat:
23.4 Yksinäisyys Mistä se tulee, miltä se tuntuu? Miten se liittyy syömishäiriöihin?
28.5 Psykologinen turvallisuus Miten usein koemme vapautta olla oma itsemme, olla haavoittuvaisia ja erehtyväisiä? Tulla hyväksytyksi? Pohditaan yhdessä, miten kokea turvaa muiden ja oman itsen kanssa.
25.6 Mitä on toipuminen? Toipumisen määritelmiä on monia ja toipumiseen liittyy paljon oletuksia ja myyttejäkin. Jotkut suorittavat toipumista, mutta voiko sitä suorittaa?
Yhdistyksen toiminnanohjaaja Pihla alustaa aiheeseen ja sen jälkeen voimme jakaa ajatuksia ja oivalluksia päivän teemasta.
Vertaistukiryhmistä poiketen voit tulla joko koko ajaksi tai piipahtamaan oman aikataulusi mukaan. Myös teemalliseen kahvihetkeen voit poiketa hetkeksi.
Zoom-kahvihetkissä on käytössä ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele diagnooseja, vaan ihan jokaisella on omassa tilanteessaan oikeus ja mahdollisuus tulla mukaan ja saada tukea.
Muistathan etäyhteyden päässä kiinnittää erityistä huomiota siihen, että ulkopuoliset eivät pääse kuulemaan tai näkemään keskusteluja. Ryhmään osallistutaan kamera päällä. Rauhoituthan hetkeen ja teet olosi mukavaksi.
Osallistu Zoom-kahvihetkeen tästä!

Webinaari: Syömishäiriöt – mistä on kyse? (Itä-Uusimaa)
2026-04-22 17:30 - 19:30 | Zoom
Osallistu tästä!

Webinaarin aiheina ovat syömishäiriöt, varhainen tunnistaminen, puheeksi ottaminen sekä läheisen rooli ja jaksaminen.
Syömishäiriökeskuksen Livslust-projektityöntekijän puheenvuoro nuorten syömistottumuksista ja heidän kehonkuvaansa vaikuttavista tekijöistä ja siitä, miten nämä asiat olisi kohtaamistilanteissa hyvä
ottaa huomioon.
Illan päätteeksi kuullaan syömishäiriöstä toipuneen kokemuspuheenvuoro.
Webinaari on avoin ja maksuton kaikille kiinnostuneille. Se on suunnattu kuitenkin etupäässä sairastavien läheisille ja sairastavia työssään kohtaaville ammattilaisille. Sinun ei tarvitse ilmoittautua etukäteen.
Voit osallistua asuinpaikastasi riippumatta.
Kysymyksiä ja kommentteja voit lähettää chatissä. Jos et halua nimesi näkyvän chat-ikkunassa, liity webinaariin nimimerkillä.

PERUTTU // 40+-ikäisten syömisellä oireilevien vertaistukiryhmä, Zoom
2026-04-21 18:00 - 19:30 | Zoom
Illan ryhmä on valitettavasti peruttu, pahoittelemme tilannetta! Ryhmä kokoontuu seuraavan kerran 28.5.
Aika: Keskiviikkona 25.2., torstaina 19.3., tiistaina 21.4. ja torstaina 28.5. klo 18–19.30.
Paikka: Osallistu ryhmään klikkaamalla tätä ZOOM-LINKKIÄ.
Matalan kynnyksen avoin ryhmä on suunnattu kaikille yli 40-vuotiaille syömisellä tavalla tai toisella oireileville aikuisille.
Keskustelua käydään toipumismyönteisessä hengessä huoneentaulun pohjalta.
Ryhmää ohjaavat Etelän-SYLIn vapaaehtoiset, joilla on oma kokemus sairastamisesta ja toipumisesta.
Vertaistuellisen keskustelun mahdollistamiseksi pyydämme, että tulet mukaan ajoissa ja pidät kameran auki.
Ryhmään osallistutaan rauhallisesta paikasta, ettei keskustelu kuulu tai näy ulkopuolisille. Ryhmään ei voi osallistua lenkiltä tai ulkoillessa.
Lämpimästi tervetuloa!

Sateenkaareva Etelän-SYLI
2026-04-21 17:30 - 19:00 | Toimisto, Kaapelitehdas, B-rappu, 4.krs, Tallberginkatu 1, Helsinki, 00180, Suomi
Avoin ja maksuton ryhmä on suunnattu kaikille 18 vuotta täyttäneille ja sateenkaareviksi itsensä identifioiville tai sitä pohtiville, jotka kokevat oman suhteensa ruokaan ja syömiseen haastavana.

Aika: Ti 27.1., 24.2., 17.3., 21.4. ja 19.5. klo 17.30–19
Paikka: Etelän-SYLIn tilat, Kaapelitehdas, Helsinki (Os. Tallberginkatu 1, käynti B-rappu, 4 krs.)

Keskustelua käydään toipumismyönteisessä ja turvallisessa ilmapiirissä huoneentaulun pohjalta. Ryhmän ohjaajana toimivat koulutetut kokemusasiantuntija-vapaaehtoisemme.

Ryhmä on suunniteltu yhdessä Helsinki Priden kanssa.

Lämpimästi tervetuloa!

PERUTTU // ARFID-etävertaistukiryhmä
2026-04-20 18:00 - 19:30 | Zoom
Koetko, että syömisesi on rajoittunutta ja valikoiva syöminen haastaa arkeasi?
Tule mukaan vertaistukiryhmään, joka on suunnattu ARFID-tyyppisesti oireileville, eli syömisen välttämis- ja rajoittamishäiriöstä kärsiville henkilöille. Diagnoosia ei tarvita.
Ryhmä on suljettu, eli siihen täytyy ilmoittautua etukäteen. Saat osallistumislinkin ilmoittautumisen jälkeen.
Aika: Ma 19.1., 16.2., 16.3., 20.4. ja 11.5. klo 18-19.30
Paikka: Zoom
Ilmoittautumiset sähköpostitse: suvi.ala-venna(at)etelansyli.fi.
Keskustelua käydään toipumismyönteisessä hengessä huoneentaulun pohjalta. Ryhmää ohjaavat kokemuksen omaavat ja koulutetut Etelän-SYLIn vapaaehtoiset.
Vertaistuellisen keskustelun mahdollistamiseksi pyydämme, että tulet mukaan paikalle ja pidät kameran auki. Ryhmään voi osallistua nimettömänä ja kunnioitamme valitsemaasi kutsumanimeä. Osallistuthan mukaan rauhallisesta paikasta, ettei keskustelu kuulu tai näy ulkopuolisille. Ryhmään ei voi osallistua lenkiltä tai ulkoillessa.
Ryhmä on suunnattu sairastaville ja toipuville.

Lämpimästi tervetuloa!

Kahvihetki
2026-04-20 12:30 - 14:00, 2026-04-13 12:30 - 14:00 | Toimisto, Kaapelitehdas, B-rappu, 4.krs, Tallberginkatu 1, Helsinki, 00180, Suomi
Kahvihetkissä jutellaan, mitä kulloinkin mielessä päällimmäisenä on. Olet lämpimästi tervetullut mukaan jakamaan elämän iloja ja kipuja muiden kanssa. Voit tulla yksin tai ottaa ystäväsi tai läheisesi mukaan. Kahvihetkiin ovat kaikki tervetulleita!
Vertaistukiryhmistä poiketen voit tulla joko koko ajaksi ma klo 12.30-14 tai piipahtamaan oman aikataulusi mukaan. Kahvihetkessä on tarjolla pientä välipalaa.

Kahvihetkiä ohjaavat yhdistyksen työntekijät.
Kahvihetkissä on käytössä turvallisemman ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele osallistujien diagnooseja, vaan jokaisella on omassa tilanteessaan oikeus ja mahdollisuus tulla mukaan ja saada tukea.

Syömishäiriöitä sairastavien ja toipuvien päiväryhmä!
2026-04-17 12:30 - 14:00 | Zoom
Lämpimästi tervetuloa Syömishäiriöitä sairastavien ja toipuvien päiväryhmään!
Aika: perjantai 6.2., 6.3. ja 17.4. klo 12:30–14.
Kokoontumiset etä- ja lähiryhminä seuraavasti:

6.2. Zoom: osallistu ryhmään klikkaamalla TÄTÄ LINKKIÄ!
6.3. Etelän-SYLIn toimisto, Kaapelitehdas (Tallberginkatu 1, B-rappu, 4 krs.)
17.4. Zoom: osallistu ryhmään klikkaamalla TÄTÄ LINKKIÄ!

Avoimeen ja matalan kynnyksen vertaistukiryhmään ovat tervetulleita kaikki, joita oma syöminen, liikunta tai kehonkuva tavalla tai toisella mietityttävät.
Keskustelua käydään toipumismyönteisessä hengessä huoneentaulun pohjalta. Ryhmää ohjaavat Etelän-SYLIn vapaaehtoiset, joilla on oma kokemus sairastamisesta ja toipumisesta.
Ryhmädynamiikan turvaamiseksi ryhmä aloitetaan ajallaan, jonka jälkeen ryhmään ei voi enää osallistua. Ryhmän ollessa jo käynnissä, toivotamme sinut lämpimästi tervetulleeksi mukaan seuraavalla kerralla.
Ryhmä on suunnattu sairastaville ja toipuville.
Tervetuloa!

Kysy asiantuntijalta -tunti, Zoom
2026-04-16 17:30 - 19:00 | Zoom
Lämpimästi tervetuloa Kysy asiantuntijalta -tunnille!

Aika: Torstaisin 5.3. ja 16.4. klo 17.30–19
Paikka: Osallistu ryhmään klikkaamalla tätä ZOOM-LINKKIÄ!
Asiantuntijat ja teemat:

5.3. Syömishäiriöliiton asiantuntija Katri Mikkilä: Terveyttä tukeva ruokavalio ja sen merkitys syömishäiriöistä toivuttaessa. Voit lähettää Katrille etukäteen kysymyksen tästä linkistä. Jätäthän kysymyksen viim. su 22.2.26.
16.4. Psykofyysinen fysioterapeutti Katja Martikainen: Rakas keho – miten rakentaa lempeämpää suhdetta omaan kehoon. Voit lähettää Katjalle etukäteen kysymyksen tästä linkistä. Jätäthän kysymyksen viim. ma 6.4.26.

Avoin ja maksuton tunti on suunnattu kaikille omaa kehonkuvaa, syömistään ja/tai liikkumistaan pohtiville.
Ryhmässä keskustellaan turvallisessa ja toipumismyönteisessä hengessä huoneentaulun pohjalta. Ohjaajina toimivat yhdistyksen vapaaehtoiset ja syömishäiriötyön ammattilainen.

Tunnille voit osallistua nimimerkillä. Emme edellytä mikrofonin tai kameran käyttöä.

Tervetuloa!

Zoom-kahvihetki
2026-04-16 14:00 - 15:00 | Zoom
Tervetuloa Zoom-kahveille torstaina klo 14–15!
Ei haittaa, vaikka välimatka olisi lyhyt tai pitkä. Voimme kohdata silti, tulla kuulluksi ja jakaa elämäämme.
Zoom-kahvihetkessä jutellaan siitä, mitä kulloinkin mielessä päällimmäisenä on. Olet lämpimästi tervetullut mukaan jakamaan elämän iloja ja kipuja muiden kanssa.
Vertaistukiryhmistä poiketen voit tulla joko koko ajaksi tai piipahtamaan oman aikataulusi mukaan. Zoom-kahvihetkeä ohjaavat yhdistyksen työntekijät.
Myös Zoom-kahvihetkissä on käytössä ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele diagnooseja, vaan ihan jokaisella on omassa tilanteessaan oikeus ja mahdollisuus tulla mukaan ja saada tukea.
Muistathan etäyhteyden päässä kiinnittää erityistä huomiota siihen, että ulkopuoliset eivät pääse kuulemaan tai näkemään keskusteluja. Ryhmään osallistutaan kamera päällä. Rauhoituthan hetkeen ja teet olosi mukavaksi.
Osallistu Zoom-kahvihetkeen tästä!

Läheisten teemaillat (Hki, Espoo, Vantaa)
2026-04-15 17:30 - 19:30 | Toimisto, Kaapelitehdas, B-rappu, 4.krs, Tallberginkatu 1, Helsinki, 00180, Suomi
Tervetuloa läheisten teemailtoihin Helsinkiin, Espooseen ja Vantaalle!

Matalan kynnyksen ja maksuttomien teemailtojen tarkoituksena on tarjota tietoa ja tukea syömishäiriöitä sairastavien ja toipuvien läheisille.
Keskustelua ovat luotsaamassa yhdistyksen läheisvapaaehtoiset ja syömishäiriötyötä tekevä ammattilainen. Keskustelua käydään huoneentaulun pohjalta.

Teemailtaan voi osallistua oman jaksamisen ja voimavarojen mukaan. Voit osallistua keskusteluun juuri sen verran, mikä itsestä tuntuu hyvältä.
Sinä et ole yksin – lämpimästi tervetuloa!

Ilmoittautumiset sähköpostitse osoitteeseen: suvi.ala-venna(at)etelansyli.fi.
Teemailtojen kokoontumiset:

Helsinki, 11.2. klo 17.30-19.30: Etelän-SYLIn toimitila Kaapelitehtaalla (Tallberginkatu 1, B-rappu, 4 krs). Illan alustajana toimii psykologi Monica Ålgars: Läheisten oman jaksamisen ja hyvinvoinnin ylläpitäminen.

Espoo, 11.3. klo 17.30-19.30: Sellon kirjasto, Ilmari-tila. Illan alustajana toimii Syömishäiriöliiton tukipalvelukoordinaattori Terhi Kanerva: Läheisen keinot tukea syömishäiriötä sairastavaa lasta tai nuorta – erot alaikäisen ja täysi-ikäisen tukemisessa?

Vantaa, 15.4. klo 17.30-19.30: Tikkurilan kirjasto **, Voimala-tila (2. krs). Illan alustajana toimii Syömishäiriöliiton tukipalvelukoordinaattori Terhi Kanerva: Toipumisrohkeuden tukeminen läheisen keinoin.

**Kun saavut Tikkurilan kirjastoon, auto kannattaa jättää Dixiin meneillään olevien rakennustyömaiden vuoksi. Dixistä kävelet lyhyen matkan kirjastolle alla olevan kuvan avulla. Kuvassa Dixi näkyy alaoikealla, nimellä Tikkurilan asema (samaa rakennusta).

Keskiviikon kahvihetki
2026-04-15 15:00 - 16:30 | Toimisto, Kaapelitehdas, B-rappu, 4.krs, Tallberginkatu 1, Helsinki, 00180, Suomi
Jos olet halunnut vierailla kahvihetkessä, mutta alkuiltapäivän aika ei sovi sinulle, tule mukaan keskiviikkokahveille 15.4., 20.5. ja 17.6. klo 15-16.30 Kaapelitehtaan toimitiloissa.
Kahvihetkissä jutellaan, mitä kulloinkin mielessä päällimmäisenä on. Olet lämpimästi tervetullut mukaan jakamaan elämän iloja ja kipuja muiden kanssa. Voit tulla yksin tai ottaa ystäväsi tai läheisesi mukaan. Kahvihetkiin ovat kaikki tervetulleita!

Vertaistukiryhmästä poiketen voit tulla mukaan koko ajaksi tai piipahtamaan oman aikataulusi mukaisesti. Kahvihetkessä on tarjolla pientä välipalaa.

Kahvihetkiä ohjaavat yhdistyksen työntekijät. Kahvihetkissä on käytössä turvallisemman ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele osallistujien diagnooseja, vaan jokaisella on omassa tilanteessaan oikeus ja mahdollisuus tulla mukaan ja saada tukea.

Tuki- ja neuvontachat
2026-04-15 10:00 - 12:00 | Chat
TEKNISTEN ONGELMIEN VUOKSI CHAT TOISTAISEKSI SULJETTUNA! Yritämme korjata tilannetta mahdollisimman pian.
Chat on sinua varten, jos syömishäiriö koskettaa sinun tai läheisesi elämää? Kaipaisitko tietoa tai tukea avun hakemiseksi ja toipumisen edistämiseksi?

Chatissa voit kysyä tarjolla olevasta tukitoiminnasta, saada tietoa syömishäiriöihin liittyen sekä keskustella syömisen, kehonkuvan tai liikunnan haasteista. Lääkityksiin tai muihin hoidollisiin asioihin emme valitettavasti voi ottaa kantaa.
Chat-viesteihin vastaa yhdistyksen työntekijä.
Keskustelua käydään verkkosivujen etusivulle ilmaantuvan chat-ikkunan kautta. Viesteihin vastataan saapumisjärjestyksessä.
Jos chat on ruuhkautunut tai putoat linjoilta, voit antaa sähköpostiosoitteesi, niin otamme sinuun yhteyttä myöhemmin. Muistathan keskustelun päätteeksi kirjautua ulos chatista.

PERUTTU // Syömishäiriöitä sairastavien ja toipuvien ryhmä, PORVOO
2026-04-14 17:30 - 19:00 | Kumppanuustalo Myötätuuli, Jokikatu 7 A 21, Porvoo, 06100, Finland
PORVOON KEVÄÄN KOKOONTUMISET ON PERUTTU, pahoittelemme tilannetta!
Palaamme syksyn ohjausvuoroista myöhemmin.
Aika: klo 17.30–19 // KOKOONTUMISET PERUTTU!
Paikka: Kumppanuustalo Myötätuuli, Jokikatu 7 A 21, 2. krs, Sirocco-tila.
Tähän matalan kynnyksen vertaistukiryhmään ovat tervetulleita kaikki, joita oma syöminen, liikunta tai kehonkuva tavalla tai toisella mietityttävät.
Keskustelua käydään toipumismyönteisessä hengessä huoneentaulun pohjalta. Ryhmää ohjaavat Etelän-SYLIn vapaaehtoiset, joilla on oma kokemus sairastamisesta ja toipumisesta.
Ryhmädynamiikan turvaamiseksi ryhmä aloitetaan ajallaan, jonka jälkeen ryhmään ei voi enää osallistua. Ryhmän ollessa jo käynnissä, toivotamme sinut lämpimästi tervetulleeksi mukaan seuraavalla kerralla.
Ryhmä on suunnattu sairastaville ja toipuville.
Lämpimästi tervetuloa!

Syömishäiriöitä sairastavien ja toipuvien zoom-vertaistukiryhmä
2026-04-12 17:00 - 18:30 | Zoom
Lämpimästi tervetuloa syömishäiriöitä sairastavien ja toipuvien zoom-vertaistukiryhmään!
Aika: sunnuntaina 11.1., 8.2., 15.3., 12.4. ja 10.5. klo 17–18:30.
Paikka: osallistu mukaan klikkaamalla TÄTÄ LINKKIÄ!
Tähän avoimeen ja matalan kynnyksen zoom-vertaistukiryhmään ovat tervetulleita kaikki, joita oma syöminen, liikunta tai kehonkuva tavalla tai toisella mietityttävät.
Ryhmää ohjaavat Etelän-SYLIn vapaaehtoiset, joilla on oma kokemus syömishäiriöistä toipumisesta. Keskustelua käydään toipumismyönteisessä hengessä huoneentaulun pohjalta.

Vertaistuellisen keskustelun mahdollistamiseksi pyydämme, että tulet mukaan ajoissa ja pidät kameran auki. Ryhmään osallistutaan rauhallisesta paikasta, ettei keskustelu kuulu tai näy ulkopuolisille. Ryhmään ei voi osallistua lenkiltä tai ulkoillessa.

Ryhmä on suunnattu syömishäiriöitä sairastaville ja toipuville.
Tervetuloa!

Kohti kehoa - pehmeän joogan zoom-tunti
2026-04-10 17:30 - 18:45 | Zoom
Tervetuloa jälleen Emmi Ohraniemen ohjaamle hitaille, pehmeille joogatunneille, jotka kutsuvat pysähtymään oman kehon äärelle sellaisena kuin se on.
Tunnit ovat sekoitus hengityksen mukana virtaavaa, hidasta flow- ja yin-joogaa sekä kehollisia harjoituksia, ja niissä on teemasta riippuen joko pysähtynyt tai hieman liikkuvampi tunnelma. Jokaisella tunnilla on mahdollisuus myös käyttää musiikkia tunnelman kannatteluun, ja käytettävissä oleva Spotify-soittolista jaetaan tunnin alussa halukkaille. Tässä zoom-ryhmässä sinun on mahdollista tehdä joogaharjoitteet omassa rauhassa ilman kameraa. Tunnin harjoitus on kokonaisvaltainen kokonaisuus johon kuuluu myös loppurentoutus. Suositus on olla mukana loppuun saakka mikäli se vain tuntuu oikealta ja hyvältä siinä hetkessä. Kehotietoisuutta lisäävä ja hermostoa rauhoittava liike antaa sinulle mahdollisuuden tutkia omaa kehoasi armollisesti ja sallivasti. Entä jos kehosi onkin hyvä ja arvokas juuri näin?
Kevään aikana Zoom-jooga järjestetään neljästi, aina perjantai-iltaisin klo 17.30-18.45.
Tuntien teemat:
23.1 Itsemyötätunto
27.2 Levon salliminen
10.4. Hoitava liike
22.5 Luottamus kehoon
Voit osallistua yhteen tai useampaan. Tulethan paikalle klo 17.35 mennessä! Tämän jälkeen tunnille ei enää pääse sisään. Osallistuminen on maksutonta eikä sinun tarvitse ilmoittautua etukäteen.
Tarvitset tunnille useimmiten oman alustan lisäksi useimmiten muutamia tyynyjä ja viltin. Tarkempi ohjeistus annetaan tunnin alussa.
Osallistu tunnille tästä !
Emmi Ohraniemi on joogaopettaja (RYT 300), kirjailija (Kotona kehossa, 2021) ja taiteilija, joka on löytänyt joogan avulla kodin kehostaan syömishäiriön jälkeen. Emmiltä on ilmestynyt myös toiminnalliset Lempeyttä keholle -kortit yhdessä Susanna Jussilan kanssa (Hidasta elämää, 2021) Jokaisen keho ja tausta on erilainen, ja siksi Emmi kannustaa lempeyteen ja tutkivaan liikkeeseen. Tunnille voi tulla juuri sellaisena kuin on. Tutustu: www.emmiohraniemi.com

Lisää kalenteriin

PERUTTU Zoom-teehetki
2026-04-09 17:00 - 18:00 | Zoom
HUOM! Valitettavasti peruttu sairastapauksen vuoksi.
2025 alkaneet Zoom-teehetket jatkuvat myös 2026. Järjestämme työntekijän ohjaamia Zoom-teehetkiä n. kerran kuukaudessa torstaisin klo 17-18. Alkuillan teehetkeen toivomme ehtivän niiden, joille iltapäivän kahvihetki on hieman aikaisin.
Zoom-teehetkessä jutellaan siitä, mitä kulloinkin mielessä päällimmäisenä on. Olet lämpimästi tervetullut mukaan jakamaan elämän iloja ja kipuja muiden kanssa. Vertaistukiryhmistä poiketen voit tulla joko koko ajaksi tai piipahtamaan oman aikataulusi mukaan.
Myös Zoom-teehetkissä on käytössä ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele diagnooseja, vaan ihan jokaisella on omassa tilanteessaan oikeus ja mahdollisuus tulla mukaan ja saada tukea.
Muistathan etäyhteyden päässä kiinnittää erityistä huomiota siihen, että ulkopuoliset eivät pääse kuulemaan tai näkemään keskusteluja. Ryhmään osallistutaan kamera päällä. Rauhoituthan hetkeen ja teet olosi mukavaksi.
Osallistu Zoom-teehetkeen tästä!

PERUTTU // Zoom-kahvihetki
2026-04-02 14:00 - 15:00 | Zoom
2.4. ZOOM-KAHVIT ON PERUTTU – lämpimästi tervetuloa mukaan seuraavaan kahvihetkeen!
Ei haittaa, vaikka välimatka olisi lyhyt tai pitkä. Voimme kohdata silti, tulla kuulluksi ja jakaa elämäämme.
Zoom-kahvihetkessä jutellaan siitä, mitä kulloinkin mielessä päällimmäisenä on. Olet lämpimästi tervetullut mukaan jakamaan elämän iloja ja kipuja muiden kanssa.
Vertaistukiryhmistä poiketen voit tulla joko koko ajaksi tai piipahtamaan oman aikataulusi mukaan. Zoom-kahvihetkeä ohjaavat yhdistyksen työntekijät.
Myös Zoom-kahvihetkissä on käytössä ryhmätilan huoneentaulu, jonka tarkoitus on taata kaikille turvallinen ja toipumista tukeva keskusteluilmapiiri. Emme kysele diagnooseja, vaan ihan jokaisella on omassa tilanteessaan oikeus ja mahdollisuus tulla mukaan ja saada tukea.
Muistathan etäyhteyden päässä kiinnittää erityistä huomiota siihen, että ulkopuoliset eivät pääse kuulemaan tai näkemään keskusteluja. Ryhmään osallistutaan kamera päällä. Rauhoituthan hetkeen ja teet olosi mukavaksi.
Osallistu Zoom-kahvihetkeen tästä!
